DA Den Europæiske Unions Tidende C 254/12

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2008/C 254/09)

Denne offentliggørelse giver ret til at gøre indsigelse, jf. artikel 7 i Rådets forordning (EF) nr. 510/2006 (1). Indsigelser skal være Europa-Kommissionen i hænde senest 6 måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»KÖLSCH«

EF-Nr. DE/PGI/117/0655/10.05.2004

BOB ( ) BGB ( X )

Ændring(er), der anmodes om

Afsnit i varespecifikationen:

Produktets betegnelse Varebeskrivelse Geografisk område Bevis for oprindelse Produktionsmetode Tilknytning Mærkning Krav i nationale bestemmelser

Ændring(er)

Beskrivelse: Lyst, højforgæret, humlebetonet, blankt, overgæret øl med samme kvalitetskrav:

— Kölsch med lavt alkoholindhold: 2,1-2,8 % vol.

— alkoholfri Kölsch: < 0,5 % vol.

Kölsch med lavt alkoholindhold og alkoholfri Kölsch fremstilles af øl, der opfylder de samme kvalitetskrav som nævnt i nr. 1) til 6).

Forklaring: I forbindelse med kvalitetskravene i nr. 1) til 6) har gennemsnitsværdierne for Kölschøl ved en misforståelse hidtil været angivet for alle producenter, til dels uden tolerancer. I stedet anføres nu intervaller, der samtidig tilpasses de tekniske forhold og/eller udviklingen i forbrugernes smag.

»Kölsch« med lavt alkoholindhold og alkoholfri »Kölsch«, der udelukkende produceres af »Kölsch«-producenter, bliver til, ved at man fra den færdiggærede »Kölsch« efterfølgende helt eller delvis fjerner alkoholen, uden at der ændres ved de øvrige ingredienser, dvs. at kvalitetskravene i nr. 1) til 6) fortsat gælder. Den »lettere« smag skyldes udelukkende, at alkoholindholdet efterfølgende er blevet reduceret. Både »Kölsch« med lavt alkoholindhold og alkoholfri »Kölsch« hører til kategorien »Vollbier«. De fandtes på grund af interesse fra forbrugernes side allerede før den 26. januar 1994, hvilket fejlagtigt ikke blev nævnt ved anmeldelsen. »Kölsch« med lavt alkoholindhold og alkoholfri »Kölsch« har samme renommé som »Kölsch«-øl.

Geografisk område: Köln by og Bedburg, Bonn, Brühl, Dormagen, Frechen, Leverkusen, Monheim og Wiehl i Kölns omegn.

Forklaring: Henvisningen til den geografiske beliggenhed for de bryggerier, der for øjeblikket fremstiller Kölsch, bortfalder. Der ændres ikke ved beskrivelsen af selve det geografiske område.

Bevis for oprindelse: De direkte leverandører af alle råvarer — brygmalt (byg- og/eller hvedemalt), humle, malet og presset til piller, eller humleekstrakt, brygvand og overgær — og de direkte erhvervskunder kan identificeres og i givet fald spores ved hjælp af alle købsdokumenter, der enten foreligger på papir eller i elektronisk form (f.eks. bestillingssedler, følgesedler og fragtbreve samt alle leverandør- og kundefakturaer). Desuden bliver der ved tapningen af hver batch/hvert parti lavet prøver til sporingsformål, hvortil mærkningen på hver salgsenhed henviser (bryggeriets navn og batch/partinummer).

Forklaring: Den hidtidige beskrivelse i afsnittet »Bevis for oprindelse« flyttes uændret til afsnittet »Tilknytning«. Afsnittet »Bevis for oprindelse« vil fremover indeholde en beskrivelse af, hvordan det færdige »Kölsch«-produkt kan spores tilbage til produktionsstedet i det geografiske område.

Produktionsmetode: Produceret i henhold til det tyske »Reinheitsgebot« under anvendelse af rendyrket overgær.

Alle Kölschøl, også øl med lavt alkoholindhold og alkoholfri øl, er altid blevet brygget i overensstemmelse med det tyske »Reinheitsgebot«. Derfor anvendes der kun brygmalt (byg- og/eller hvedemalt), humle, brygvand og overgær som råvarer. Der bliver leveret brygmalt og humle udefra og undertiden også brygvand, hvis bryggeriet ikke har egen brønd, og i sjældnere tilfælde også rendyrket overgær, hvis den ikke dyrkes i/på bryggeriet i det geografiske område.

Den leverede brygmalt lagres i maltsiloerne. Fra siloerne hentes malten til møllen, hvor den males. Maltskråen blandes med vand, der også kan stamme fra kilder, som ligger uden for det geografiske område, og under mæskningen gør enzymer stivelsen i maltkernerne tilgængelig. Efter mæskningen udvindes urten ved klaring. Urten blandes derefter med humle og koges. De koagulater, der opstår, udskilles ved klaring af urten, og den varme urt køles ved hjælp af en varmeveksler. Den kølede urt tilsættes derefter overgær, beluftes og overføres til gæringstanken. I gæringstanken omdanner overgæren de kulhydrater, der er udvundet ved kogningen, til alkohol og CO2. Overgæren lægger sig på overfladen på grund af dannelsen af langkædede forbindelser. Det unge øl, der fremkommer, køles og lagres for at modnes, hvorefter det filtreres. Det filtrerede øl lagres midlertidigt i tryktanke og overføres derefter til de forskellige former for aftapning, som også kan finde sted uden for det geografiske område.

Kölsch med lavt alkoholindhold og alkoholfri Kölsch bliver til, ved at alkoholindholdet i den færdiggærede øl reduceres ved vakuumdestillation og fordampning eller omvendt osmose gennem en semipermeabel membran eller ved dialyse, og dette sker også i det geografiske område.

Forklaring: Alle de enkelte produktionstrin beskrives nu under henvisning til det geografiske område, som det allerede skete i det resumé, der blev sendt til Landesamt für Ernährungswirtschaft und Jagd Nordrhein-Westfalen den 19. maj 2004. De oplysninger om individuelle kvalitetskrav, der hidtil er givet i dette afsnit, flyttes nu til afsnittet »Varebeskrivelse«, og samtidig ændres gennemsnitsværdierne til delvis tilpassede intervaller.

RESUMÉ

RÅDETS FORORDNING (EF) Nr. 510/2006

»KÖLSCH«

EF-Nr. DE/PGI/117/0655/10.05.2004

BOB ( ) BGB ( X )

Dette resumé indeholder de vigtigste oplysninger i varespecifikationen til orientering.

1. Medlemsstatens ansvarlige myndighed:

Navn: Bundesministerium der Justiz Adresse: Mohrenstraße 37 D-10117 Berlin (Postanschrift: D-11015 Berlin) Tlf. (49-18) 885 80-0 eller (49-30) 20 25-70 Fax (49-18) 885 80-95 25 eller (49-30) 20 25-95 25 E-mail: matzner-an@bmj.bund.de

2. Sammenslutning:

Navn: Kölner Brauerei-Verband e.V. Adresse: Lungengasse 48-50 D-50676 Köln Tlf. (49-221) 240 38 28 Fax (49-221) 921 80 19 E-mail: — Sammensætning: Producent/forarbejdningsvirksomhed (X) Andre ( )

3. Produktets art:

Kategori 2.1 — Øl

4. Varespecifikation:

(Resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Kölsch«

4.2. Beskrivelse: Lyst, højforgæret, humlebetonet, blankt, overgæret øl med samme kvalitetskrav:

— Kölsch med lavt alkoholindhold: 2,1-2,8 % vol.

— alkoholfri Kölsch: < 0,5 % vol.

Kölsch med lavt alkoholindhold og alkoholfri Kölsch fremstilles af øl, der opfylder de samme kvalitetskrav som nævnt i nr. 1) til 6).

4.3. Geografisk område: Köln by og Bedburg, Bonn, Brühl, Dormagen, Frechen, Leverkusen, Monheim og Wiehl i Kölns omegn.

4.4. Bevis for oprindelse: De direkte leverandører af alle råvarer — brygmalt (byg- og/eller hvedemalt), humle, malet og presset til piller, eller humleekstrakt, brygvand og overgær — og de direkte erhvervskunder kan identificeres og i givet fald spores ved hjælp af alle købsdokumenter, der enten foreligger på papir eller i elektronisk form (f.eks. bestillingssedler, følgesedler og fragtbreve samt alle leverandør- og kundefakturaer). Desuden bliver der ved tapningen af hver batch/hvert parti lavet prøver til sporingsformål, hvortil mærkningen på hver salgsenhed henviser (bryggeriets navn og batch/partinummer).

4.5. Produktionsmetode: Produceret i henhold til det tyske »Reinheitsgebot« under anvendelse af rendyrket overgær.

Alle Kölschøl, også øl med lavt alkoholindhold og alkoholfri øl, er altid blevet brygget i overensstemmelse med det tyske »Reinheitsgebot«. Derfor anvendes der kun brygmalt (byg- og/eller hvedemalt), humle, brygvand og overgær som råvarer. Der bliver leveret brygmalt og humle udefra og undertiden også brygvand, hvis bryggeriet ikke har egen brønd, og i sjældnere tilfælde også rendyrket overgær, hvis den ikke dyrkes i/på bryggeriet i det geografiske område.

Den leverede brygmalt lagres i maltsiloerne. Fra siloerne hentes malten til møllen, hvor den males. Maltskråen blandes med vand, der også kan stamme fra kilder, som ligger uden for det geografiske område, og under mæskningen gør enzymer stivelsen i maltkernerne tilgængelig. Efter mæskningen udvindes urten ved klaring. Urten blandes derefter med humle og koges. De koagulater, der opstår, udskilles ved klaring af urten, og den varme urt køles ved hjælp af en varmeveksler. Den kølede urt tilsættes derefter overgær, beluftes og overføres til gæringstanken. I gæringstanken omdanner overgæren de kulhydrater, der er udvundet ved kogningen, til alkohol og CO2. Overgæren lægger sig på overfladen på grund af dannelsen af langkædede forbindelser. Det unge øl, der fremkommer, køles og lagres for at modnes, hvorefter det filtreres. Det filtrerede øl lagres midlertidigt i tryktanke og overføres derefter til de forskellige former for aftapning, som også kan finde sted uden for det geografiske område.

Kölsch med lavt alkoholindhold og alkoholfri Kölsch, bliver til, ved at alkoholindholdet i den færdiggærede øl reduceres ved vakuumdestillation og fordampning eller omvendt osmose gennem en semipermeabel membran eller ved dialyse, og dette sker også i det geografiske område.

4.6. Tilknytning: Den kvalitet og det renommé, som »Kölsch« har, skyldes den nu 1 000-årige historie og tradition for ølfremstilling i Köln og omegn. Kunsten at brygge øl går der helt tilbage til det 9. århundrede. De første autentiske oplysninger om ølbrygning i Köln og omegn stammer fra et stiftelsesdokument fra Gerresheim Kloster, hvori der henvises til bryggerier i Köln. Omkring 1250 oprettedes bryggerlavet i Köln. Indtil begyndelsen af det 20. århundrede blev der kun fremstillet overgær. Som følge af den konkurrence, der da opstod fra undergæret øl, forbød byrådet og bryggerikontoret for en tid undergæret øl for at beskytte det traditionelle bryggerierhverv. I sidste ende har »Kölsch« klaret sig i konkurrencen med undergærede ølsorter, fordi produktet hele tiden er blevet forbedret.

Siden januar 1994 er »Kölsch« med lavt alkoholindhold og alkoholfri »Kölsch« udelukkende blevet produceret af »Kölsch«-producenter. Både »Kölsch« med lavt alkoholindhold og alkoholfri »Kölsch« hører til kategorien »Vollbier« og bliver til, ved at man fra den færdiggærede »Kölsch« efterfølgende helt eller delvis fjerner alkoholen, uden at der ændres ved de øvrige ingredienser. »Kölsch« med lavt alkoholindhold og alkoholfri »Kölsch« har samme renommé som »Kölsch«-øl.

4.7. Kontrolorgan:

Navn: Landesamt für Natur, Umwelt und Verbraucherschutz Nordrhein-Westfalen Adresse: Leibnitzstraße 10 D-45659 Recklinghausen (Postanschrift: Postfach 101052, D-45610 Recklinghausen) Tlf. (49-201) 15 90 22 33 Fax (49-201) 79 95 14 46 E-mail: christiane.ratsack@lanuv.nrw.de

4.8. Mærkning: Den varierer efter det enkelte bryggeris Kölschmærke og indeholder eventuelt en henvisning til beskyttelsen af Kölsch som »geschützte geographische Angabe« eller »g.g.A.« (beskyttet geografisk betegnelse).

(1) EUT L 93 af 31.3.2006, s. 12.